স্টিভ জবস (চলচ্চিত্র)

স্টিভ জবস ড্যানি বয়েল পরিচালিত ও অ্যারন সরকিন রচিত ২০১৫ সালের মার্কিন জীবনীনির্ভর নাট্য চলচ্চিত্র। চলচ্চিত্রটি ব্রিটিশ-মার্কিন যৌথ প্রযোজনায় ওয়াল্টার আইজ্যাকসন রচিত ২০১১ সালের জীবনীগ্রন্থ এবং সর্কিনের সাক্ষাৎকার অবলম্বনে নির্মিত হয়েছে। এতে অ্যাপল ইঙ্ক.-এর সহপ্রতিষ্ঠাতা স্টিভ জবসের ১৯৮৪ থেকে ১৯৯৮ সাল পর্যন্ত ১৪ বছরের জীবনী চিত্রিত হয়েছে। জবস চরিত্রে অভিনয় করেছেন মাইকেল ফাসবেন্ডার, এবং অন্যান্য পার্শ্ব চরিত্রে অভিনয় করেছেন কেট উইন্সলেট, সেথ রোগেন, ক্যাথরিন ওয়াটারস্টন, মাইকেল স্টুলবার্গ, ও জেফ ড্যানিয়েলস। স্টিভ জবস চলচ্চিত্রটির উদ্বোধনী প্রদর্শনী হয় ২০১৫ সালের ৫ সেপ্টেম্বর টেলুরাইড চলচ্চিত্র উৎসবে এবং ২০১৫ সালের ৯ অক্টোবরে নিউ ইয়র্ক সিটি ও লস অ্যাঞ্জেলেসে সীমিত আকারে মুক্তি দেওয়া হয়। ২০১৫ সালের ২৩শে অক্টোবর মার্কিন যুক্তরাষ্ট্রে দেশব্যাপী মুক্তি পাওয়ার পর এটি সমাদৃত হয়। স্টিভ ওজনিয়াক ও জন স্কালিসহ জবসের ঘনিষ্ঠজনেরা অভিনয়ের প্রশংসা করেন, কিন্তু চলচ্চিত্রটির ঐতিহাসিক ভুলের জন্য সমালোচিত হয়। উইন্সলেট চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও বাফটা পুরস্কার অর্জন করেন এবং সর্কিন শ্রেষ্ঠ চিত্রনাট্য বিভাগে গোল্ডেন গ্লোব পুরস্কার অর্জন করেন। অন্যদিকে ফাসবেন্ডার ও উইন্সলেট ৮৮তম একাডেমি পুরস্কারে শ্রেষ্ঠ অভিনেতা ও শ্রেষ্ঠ অভিনেত্রী বিভাগে মনোনয়ন লাভ করেন। মাইকেল ফাসবেন্ডার - স্টিভ জবস, অ্যাপল ইঙ্ক.-এর সহপ্রতিষ্ঠাতা। কেট উইন্সলেট - জোঅ্যানা হফম্যান, অ্যাপল ও নেক্সট-এর বিপণন নির্বাহী। সেথ রোগেন - স্টিভ ওজনিয়াক, অ্যাপল ইঙ্ক.-এর সহপ্রতিষ্ঠাতা এবং অ্যাপল টু-এর প্রতিষ্ঠাতা। জেফ ড্যানিয়েলস - জন স্কালি, ১৯৮৩ থেকে ১৯৯৩ পর্যন্ত অ্যাপলের প্রধান নির্বাহী কর্মকর্তা ক্যাথরিন ওয়াটারস্টন - ক্রিসান ব্রেনান, জবসের সাবেক প্রেমিকা ও তার কন্যা লিসার মা। মাইকেল স্টুলবার্গ - অ্যান্ডি হের্টজফেল্ড, মূল ম্যাক দলের সদস্য। মেকেঞ্জি মস, রিপলি সবো, ও পার্লা হ্যানি-জার্ডিন - লিসা ব্রেনন-জবস, জবসের কন্যা (বিভিন্ন বয়সের চরিত্রে ভিন্ন ভিন্ন জন অভিনয় করেছেন)। সারা স্নুক - অ্যান্ড্রেয়া "অ্যান্ডি" কানিংহাম, ম্যাকইন্টশ ও আইম্যাক চালুর সময়ে ব্যবস্থাপক। অ্যাডাম শাপিরো - অ্যাভি টেভানিয়ান, নেক্সট ও পরে অ্যাপলের সফটওয়্যার প্রকৌশলী। জন অর্টিজ - জোয়েল ফোর্জেইমার, জিকিউ-এর সাংবাদিক। সনি পিকচার্স ২০১১ সালের অক্টোবরে আইজ্যাকসনের বইয়ের স্বত্ব লাভ করে এবং এটি চলচ্চিত্রে উপযোগকরণের জন্য অ্যারন সরকিনকে নিয়োগ দেয়। ২০১১ সালের নভেম্বরে জর্জ ক্লুনি এবং নোয়া ওয়াইল (যিনি এর আগে ১৯৯৯ সালে টিভি চলচ্চিত্র পাইরেটস অফ সিলিকন ভ্যালি-তে জবস চরিত্রে অভিনয় করেছিলেন) নাম ভূমিকার জন্য বিবেচনা করা হচ্ছিল। ২০১২ সালের মে মাসে সরকিন আনুষ্ঠানিকভাবে নিশ্চিত করেন যে তিনি এই চলচ্চিত্রের চিত্রনাট্য লিখছেন, এবং ঐতিহাসিক নির্ভুলতার জন্য অ্যাপলের সহ-প্রতিষ্ঠাতা স্টিভ ওজনিয়াকের সাহায্য নেওয়া হয়। পরে সরকিন জানান যে তার চিত্রনাট্যটিতে জবসের জীবনের ১৬ বছরের তিনটি ৩০ মিনিট দীর্ঘ দৃশ্য থাকবে। ২০১৪ সালের জানুয়ারিতে সরকিনের চিত্রনাট্য লেখা শেষ হওয়ার পরে ডেভিড ফিঞ্চারের সাথে এই চলচ্চিত্র পরিচালনার জন্য আলোচনার মধ্য দিয়ে এই প্রকল্পের কাজের অগ্রগতি শুরু হয়। ফিঞ্চার ক্রিশ্চিয়ান বেলকে জবস চরিত্রের জন্য নির্বাচন করেন। তবে, ২০১৪ সালের এপ্রিলে চুক্তি বিষয়ক দ্বন্দ্বের কারণে ফিঞ্চার প্রকল্পটি থেকে বেরিয়ে যান। ড্যানি বয়েলকে তখন পরিচালক হিসাবে নিয়োগ দেওয়া হয়, এবং নাম ভূমিকার জন্য লিওনার্দো ডিক্যাপ্রিওর সাথে আলোচনা করা হয়। অক্টোবর মাসে ডিক্যাপ্রিও এই প্রকল্প থেকে বেরিয়ে যান, এবং এরপর বেল, ম্যাট ডেমন, বেন অ্যাফ্লেক এবং ব্র্যাডলি কুপারকে এই চরিত্রের জন্য বিবেচনা করা হয়। সরকিন সেই মাসে একটি সাক্ষাত্কারে প্রকাশ করেছিলেন যে বেলকে আরও একবার এই ভূমিকার জন্য বাছাই করা হয়েছিল। ওজনিয়াক চরিত্রে অভিনয়ের জন্য সেথ রোগেনের সাথে আলোচনা করা হয় এবং জেসিকা চ্যাস্টেইনকে একটি চরিত্রের জন্য বিবেচনা করা হয়েছিল। আইকে বারিনহোল্টজ প্রকাশ করেন যে তিনি ওজনিয়াকের ভূমিকার জন্য অডিশন দিয়েছিলেন। নভেম্বর মাসে বেল আবার এই প্রকল্পটি ছেড়ে চলে যান, মাইকেল ফাসবেন্ডার তার স্থলাভিষিক্ত হওয়ার জন্য অগ্রণী ছিলেন। সনি পিকচার্স প্রকল্পটি ছেড়ে যাওয়ার পূর্বে স্কার্লেট জোহ্যানসনকে একটি ভূমিকার জন্য বারবার প্রস্তাব দেওয়া হয়েছিল। পরে ইউনিভার্সাল পিকচার্স চলচ্চিত্রটি অধিগ্রহণ করে। ২০১৫ সালের ৫ই সেপ্টেম্বর টেলুরিড চলচ্চিত্র উৎসবে স্টিভ জবস চলচ্চিত্রটির উদ্বোধনী প্রদর্শনী হয়। ২০১৫ সালের ৯ই অক্টোবর নিউ ইয়র্ক সিটি এবং লস অ্যাঞ্জেলেসে চলচ্চিত্রটি সীমিত আকারে মুক্তি দেওয়া হয়। চলচ্চিত্রটি ২০১৫ সালের ২৩শে অক্টোবর মার্কিন যুক্তরাষ্ট্রে দেশব্যাপী মুক্তি পায়। চলচ্চিত্রটি ২০১৫ সালের ১৩ই নভেম্বর যুক্তরাজ্যে মুক্তির এক মাস আগে বিএফআই লন্ডন চলচ্চিত্র উৎসবের সমাপনী চলচ্চিত্র হিসেবে প্রদর্শিত হয়েছিল। স্টিভ জবস ২০১৬ সালের ২রা ফেব্রুয়ারি ডিজিটাল মাধ্যমে প্রকাশিত হয় এবং ২০১৬ সালের ১৬ই ফেব্রুয়ারি ব্লু-রে এবং ডিভিডিতে প্রকাশিত হয়। ব্লু-রে ও ডিভিডিতে বয়েল, সারকিন এবং এলিয়ট গ্রাহামের ধারাভাষ্য রয়েছে। এসব ফরম্যাটে চলচ্চিত্রটি নির্মাণের সময়কাল সম্পর্কিত ৪৪ মিনিটের নির্মাণ-প্রামাণ্যচিত্র ইনসাইড জবস: দ্য মেকিং অব স্টিভ জবস রয়েছে। লুকারসন, ভিক্টর (নভেম্বর ২৫, ২০১৪)। "Steve Jobs Movie Scooped Up by Universal"। টাইম। মার্চ ৩, ২০১৬ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  "STEVE JOBS"। British Board of Film Classification। অক্টোবর ৮, ২০১৫। মার্চ ৫, ২০১৬ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  "Steve Jobs (2015)"। Box Office Mojo। সেপ্টেম্বর ৪, ২০১৬ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  ফ্লেমিং জুনিয়র, মাইক (অক্টোবর ৭, ২০১১)। "Sony Pictures Acquiring New Steve Jobs Biography For Major Feature Film"। ডেডলাইন হলিউড (ইংরেজি ভাষায়)। আগস্ট ৭, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  আর্মিটেজ, হিউ (অক্টোবর ২৫, ২০১১)। "'Social Network' Aaron Sorkin to write Steve Jobs biopic?"। ডিজিটাল স্পাই (ইংরেজি ভাষায়)। আগস্ট ২৬, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ওয়েস্ট, কেলি (নভেম্বর ১৮, ২০১১)। "Is George Clooney Looking To Play Steve Jobs In The Biopic?"। সিনেমাব্লেন্ড (ইংরেজি ভাষায়)। মার্চ ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ফ্লেমিং জুনিয়র, মাইক (মে ১৫, ২০১২)। "Aaron Sorkin To Script 'Steve Jobs,' Based On Walter Isaacson Book For Sony"। ডেডলাইন হলিউড (ইংরেজি ভাষায়)। জুলাই ৪, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  জাকারিন, জর্ডান (মে ১৮, ২০১২)। "Apple Co-Founder Steve Wozniak Hired to Help Aaron Sorkin on Steve Jobs Biopic"। দ্য হলিউড রিপোর্টার (ইংরেজি ভাষায়)। মার্চ ১০, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  জ্যাগেরনথ, কেভিন (নভেম্বর ১৮, ২০১৪)। "Aaron Sorkin Talks 181-Page 'Jobs' Script, Says "About 100 Of It Is That One Character""। ইন্ডিওয়্যার (ইংরেজি ভাষায়)। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  বিশপ, ব্রায়ান (ডিসেম্বর ১১, ২০১৪)। "This is how excited David Fincher was about the Steve Jobs movie"। দ্য ভার্জ (ইংরেজি ভাষায়)। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  স্কিরেট্টা, পিটার (জানুয়ারি ২৭, ২০১৫)। "Is Danny Boyle's Steve Jobs Still Set Primarily During Three Keynotes?"। /ফিল্ম (ইংরেজি ভাষায়)। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  সিজেল, টাটিয়ানা (ফেব্রুয়ারি ২৬, ২০১৪)। "David Fincher in Early Talks to Direct Steve Jobs Film for Sony (Exclusive)"। দ্য হলিউড রিপোর্টার (ইংরেজি ভাষায়)। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  স্নাইডার, জেফ (মার্চ ২০, ২০১৪)। "Christian Bale Is David Fincher's Choice to Play Steve Jobs in Sony Movie (Exclusive)"। দ্যর‍্যাপ (ইংরেজি ভাষায়)। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  "David Fincher Exits Steve Jobs Biopic"। কামিং সুন (ইংরেজি ভাষায়)। এপ্রিল ১৪, ২০১৪। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ক্রল, জাস্টিন (এপ্রিল ২১, ২০১৪)। "Danny Boyle Boards Steve Jobs Movie; Leo DiCaprio to Star?"। ভ্যারাইটি (ইংরেজি ভাষায়)। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  সাইজেল, টাটিয়ানা; কিট, বরিস (অক্টোবর ২, ২০১৪)। "Leonardo DiCaprio Exits Steve Jobs Biopic as Contenders Line Up (Exclusive)"। দ্য হলিউড রিপোর্টার (ইংরেজি ভাষায়)। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ম্যাকন্যারি, ডেভ (অক্টোবর ৩০, ২০১৪)। "Seth Rogen to Play Apple Co-Founder Wozniak in Steve Jobs Biopic"। ভ্যারাইটি (ইংরেজি ভাষায়)। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  Barna, Ben (অক্টোবর ১৫, ২০১৪)। "Christian Bale Will Play Steve Jobs in Aaron Sorkin Biopic"। BulletMedia। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৫।  Kit, Borys; Siegel, Tatiana (নভেম্বর ৩, ২০১৪)। "Christian Bale Exits Steve Jobs Movie (Exclusive)"। দ্য হলিউড রিপোর্টার (ইংরেজি ভাষায়)। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ক্রল, জাস্টিন (নভেম্বর ৪, ২০১৪)। "Michael Fassbender as Steve Jobs: Actor in Talks to Replace Christian Bale"। ভ্যারাইটি (ইংরেজি ভাষায়)। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  কিট, বরিস (নভেম্বর ১৯, ২০১৪)। "Steve Jobs Movie Dead at Sony"। দ্য হলিউড রিপোর্টার (ইংরেজি ভাষায়)। সেপ্টেম্বর ১, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  হ্যারিস, জেমি (নভেম্বর ২৫, ২০১৪)। "Danny Boyle's Steve Jobs biopic picked up by Universal Pictures"। ডিজিটাল স্পাই (ইংরেজি ভাষায়)। জুলাই ১, ২০১৫ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  সেটুডে, রামিন (জুলাই ১, ২০১৫)। "Steve Jobs Starring Michael Fassbender to Screen at New York Film Festival"। ভ্যারাইটি (ইংরেজি ভাষায়)। সেপ্টেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ওয়াশিংটন, আর্লিন (সেপ্টেম্বর ১১, ২০১৫)। "Universal's Steve Jobs to Release Early in New York, Los Angeles"। দ্য হলিউড রিপোর্টার (ইংরেজি ভাষায়)। সেপ্টেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ম্যাকনারি, ডেভ (সেপ্টেম্বর ১১, ২০১৫)। "Universal Tweaks Steve Jobs Release"। ভ্যারাইটি (ইংরেজি ভাষায়)। সেপ্টেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  মাস্টার্স, টিম (অক্টোবর ১৮, ২০১৫)। "Steve Jobs stars Fassbender and Winslet bring London Film Festival to a close"। বিবিসি নিউজ (ইংরেজি ভাষায়)। বিবিসি। সেপ্টেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  "From Universal Pictures Home Entertainment: Steve Jobs" (ইংরেজি ভাষায়)। পিআর নিউজওয়্যার। ডিসেম্বর ১৫, ২০১৫। ডিসেম্বর ১৯, ২০১৫ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  ফিঙ্গাস, রজার (ডিসেম্বর ১৬, ২০১৫)। "Danny Boyle's Steve Jobs biopic set for Feb. 2 digital release, later on Blu-ray & DVD"। অ্যাপল ইনসাইডার (ইংরেজি ভাষায়)। সেপ্টেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  "STEVE JOBS – INSIDE JOBS: THE MAKING OF STEVE JOBS [Additional Material,Blu-ray]" (ইংরেজি ভাষায়)। ব্রিটিশ বোর্ড অব ফিল্ম ক্লাসিফিকেশন। সেপ্টেম্বর ৩, ২০১৬ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২০।  উইকিউক্তিতে স্টিভ জবস (চলচ্চিত্র) সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে স্টিভ জবস (ইংরেজি)